20/05/2019 | Administración LocalMunicipal
Cerceda
Secretaría
Aprobación das Bases e convocatoria que rexerán a selección dun/ha técnico/a para a oficina de turismo do Concello de Cerceda

Por Decreto da Alcaldía de data 13/5/2019, acordouse aprobar as bases e convocatoria que rexerán a selección dun/ha tecnico/a para a oficina de turismo do Concello, que se transcriben: Nos últimos anos vense convocando, por parte da Deputación da Coruña un programa de subvencións dirixido aos concellos e agrupacións de concellos da provincia da Coruña con menos de 50.000 habitantes, para financiar o gasto de persoal das oficinas de turismo, que precisa, para a súa execución, da selección de persoal laboral temporal por parte do beneficiario da subvención, para realizar o obxecto do programa. Mediante resolución da Presidencia de Deputación Provincial da Coruña núm.12.767/2019, que foi publicada no BOP do 12 de abril de 2019, aprobouse a concesión definitiva dunha subvención ao Concello de Cerceda para financiar os gastos derivados da contratación dun/dunha técnico/a de información turística. Tendo en conta que neste ano 2019 a concesión de dita subvención ao Concello de Cerceda foi publicada no BOP de A Coruña do 12.04.2019 e ante a proximidade da tempada turística, o tempo resulta moi xusto para desenvolver o correspondente proceso selectivo, polo que se estima convinte, de cara ás videiras subvencións que eventualmente se lle concedan a este Concello, a creación dunha lista de aspirantes para a contratación, como persoal laboral temporal ou funcionario/a interino, do posto de técnico/a de información turísitica. O obxecto das bases que se propoñen é, polo tanto, a selección para a súa contratación laboral temporal, por obra ou servizo, dun/ha técnico/a de turismo para a Oficina de Información Turística, emprazada no Aquapark de Cerceda, ubicado no lugar de Acevedo, financiado con cargo ao Programa de subvencións dirixido aos concellos da provincia da Coruña de menos de 50.000 habitantes para financiar o gasto de persoal das oficinas de turismo durante o exercicio 2019, e regular a creación e funcionamento dunha bolsa de emprego, xa que en determinadas situación (baixas, vacacións… do persoal adscrito ós ditos postos de traballo, exceso ou acumulación de tarefas, execución de programas de carácter temporal…), pode ser preciso o nomeamento de funcionarios interinos ou a contratación de persoal laboral temporal. Polo que, o Concello de Cerceda, estima convinte a formación dunha lista de aspirantes para o seu nomeamento ou contratación, segundo o caso, cando queden acreditados no expediente os requisitos esixidos pola normativa aplicable, e previa acreditación no expediente da existencia de crédito adecuado e suficiente para esta finalidade. Esta alcaldía, do conformidade co artigo 21.1. g) da Lei 7/1985 de 2 de abril. PRIMEIRO.- Aprobar as bases reguladoras da convocatoria de selección nos termos seguintes: Estas bases teñen por obxecto proceder á contratación laboral temporal, por obra ou servizo, durante 4 meses e 24 días, dun/ha técnico/a de turismo para a Oficina de Información Turística emprazada na Aquapark de Cerceda, no lugar do Acevedo do Concello de Cerceda, financiandoa con cargo ao Programa de subvencións dirixido os concellos da provincia da Coruña de menos de 50.000 habitantes para financiar o gasto de persoal das oficinas de turismo durante o exercizo 2019. Así mesmo, é obxecto destas bases, regular a creación do funcionamento dunha lista de aspirantes ao dito posto, para atender as necesidades que teña o Concello, financiado por outras administratacións ou con financiación propia, para o nomeamento como funcionario/a interino/a ou contratación como persoal laboral temporal, para cando sexa posible a súa cobertura de conformidade cos requisitos esixidos pola normativa aplicable, e previa acreditación no expediente da existencia de crédito adecuado e suficiente para esta finalidade. A lista quedará anulada automáticamente se se convoca un novo proceso selectivo, e se aproba unha nova lista de aspirantes e sempre que o seu obxecto sexa o mesmo. A modalidade de contratación que se pretende levar a cabo, financiada con cargo ao Programa de subvencións dirixido aos concellos da provincia da Coruña de menos de 50.000 habitantes para financiar o gasto de persoal das oficinas de turismo durante o exercizo 2018, será o contrato laboral de duración determinada a tempo completo, por obra ou servizo determinado, consorte ao establecido no artigo 15.1 a) do Real Decreto Lexislativo 2/2015, de 23 de outubro, polo que se aproba o Texto refundido da Lei do estatuto dos traballadores. A duración do contrato será de 4 meses e 24 días, a tempo completo, cunha xornada de traballo de 37,5 hora semanais. Ó remate do proceso selectivo, aprobarase unha bolsa de emprego de persoal laboral temporal ou funcionario/a interino para a súa contratación ou nomeamento xa que en determinadas situación (baixas, vacacións…. do persoal adscrito ós ditos postos de traballo, exceso ou acumulación de tarefas, execución de programas de carácter temporal…) pode ser preciso o mantemento de funcionarios interinos ou a contratación de persoal temporal e sempre que sexa posible a súa cobertura.1. Serán requisitos mínimos do/as aspirantes a esta selección do persoal: - Ter a nacionalidade española, sen prexuízo de ter outra nacionalidade que lle permita o acceso ó emprego público de conformidade co disposto no artigo 52 Lei 2/2015 do emprego público de Galicia. - Posuír a capacidade funcional para o desempeño das tarefas. - Ter cumpridos dezaseis anos e non exceder, se é o caso, da idade máxima de xubilación forzosa. - Non ter sido separado mediante expediente disciplinario ou do servizo de calquera das Administracións Públicas ou dos órganos constitucionais ou estatutarios das Comunicades Autónomas, nin se achar en inhabilitación absoluta ou especial para empregado ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso de persoal laboral, o que tiveres sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que o impida, no seu Estado, nos mesmos termos o acceso ao emprego público. - Estar en posesión dalgún dos seguintes títulos: - Técnico superior en Guía, Información e Asistencia Turística ou equivalente - Técnico en Empresas e Actividades Turísticas ou equivalente - Grao ou diplomatura en Turismo ou equivalente homologado - Doble grao en Ciencias empresariais e Turísmo - Grao ou licenciatura en Historia do Arte - Grao ou licenciatura en Humanidades - Grao ou licenciatura en Xeografía ou Ordenación do Territorio - Grao ou licenciatura en Historia Os anteriores requisitos deberanse reunir con referencia ó último día do prazo de presentación de solicitudes. As solicitudes para tomar parte nas probas selectivas deben presentarse conforme ó modelo que figura no anexo I e dirixiranse ao alcalde da Corporación expresando que reúnen tódolos requisitos esixidos na base anterior. Presentaranse no Rexistro xeral do concello, podendo presentarse tamén conforme ó sinalado no artigo 16.4 da Lei 39/2015, do 1 de outubro, do procedemento administrativo común das administracións públicas. O prazo de presentación de solicitudes de participación será de 5 días naturais contados a partir do seguinte ao da publicación destas bases no Boletín Oficial da Provincia. A instancia, conforme o modelo que figura no anexo I, acompañarase inexcusablemente da seguinte documentación: - Copia do documento nacional de identidade, ou pasaporte. - Copia do título que acredita como requisito mínimo para acceder ao proceso selectivo. - De ser o caso, copia do certificado de coñecemento da lingua galega CELGA 4 ou equivalente, co que quedarán exentos do exame de galego - Xustificante de pagamento da taxa, de acordo coa Ordenanza fiscal reguladora, que ascende a cantidade de 25,00 euros, e que deberá ingresarse nos seguintes números de conta: Banco Santander: ES18-0030-6206-2500-0000-1271, Grupo Banco Popular: ES87- 0238-8210-9606-6000-0173, Abanca ES42-2080-0049-7331-1000-0013. Finalizado o prazo de presentación de instancias, o/a alcalde/sa, mediante resolución, aprobará a lista provisional de admitidos e excluídos que se publicará no taboleiro de edictos e na páxina web do concello, relacionándose os aspirantes excluídos con indicación da da causa da súa exclusión. No caso de que non haber solicitudes excluídas a lista de provisional elevarase a definitiva. En caso contrario, os aspirantes disporán dun prazo de 1 día hábil para a subsanación das deficiencias que se sinalen. Estas subsanacións serán aceptadas ou rexeitadas na resolución que aprobé a lista definitiva, que se publicará no taboleiro de edictos e na páxina web do concello e na que se incluirá a composición do tribunal- de non terse designado nun momento anterior. Contra a resolución na que se declare a lista definitiva de admitidos e excluídos, pederase interponer potestativamente recurso de reposición, no prazo dun mes, ante o órgano que ditou o acto, ou directamente recurso contencioso- administrativo no prazo de dous meses, ante a xurisdicción contenciosa- administrativa, contados a partir do seguinte ó da publicación no taboleiro de edictos e na páxina web do concello. O resto das resolucións serán expostas no taboleiro de edicos e publicadas na páxina web do concello.1. O tribunal cualificador será designado pola alcaldía (en virtude do artigo 21.1. g) da Lei 7/1985 reguladora das bases do réxime local) e, en base ó establecido pola Lei 2/2015 do emprego público de Galicia, estará integrado polo seguintes membros: - Presidenta/e (titular e suplente): Unha/un funcionaria/o ou persoal laboral do mesmo ou superior grupo de titulación o personal a designar. - Vogais (titulares ou suplentes): Tres funcionarias/os ou persoal laboral do mesmo grupo ou superior grupo de titulación igual ou superior a designar. - Secretaria/o (titular e suplente): Secretario do Concello de Cerceda ou funcionario ou persoal laboral en que delegue.2. O tribunal non poderá constituírse, nin actuar sen a presenza, a lo menos, de tres dos seus membros, titulares ou suplentes, debendo estar presentes en todo caso o presidente/a e o/a secretario/a ou persoa en quen delegue. De tódalas reunións que faga o tribunal a/o secretario /a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 23 da Lei 40/2015, do 1 de outubro. Os aspirantes poderán recursar ós membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así coma nos casos non previstos polas mesmas.5. O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou convinte.6. Os membros concorrentes ás sesións do Tribunal e para os efectos de percepcións de asistencias clasificaranse consorte o disposto o disposto no artigo 33 do Real Decreto 462/2002 sobre indemnizacións por razóns do servizo. A selección realizarase de conformidade co previsto nas presentes bases polo sistema de oposición libre co/as candidatos/as que no prazo establecido presentaran a súa documentación. Os correspondentes anuncios e o resultado do proceso selectivo faranse públicos mediante a publicación da correspondente acta/anuncio do tribunal no taboleiro de edictos e na páxina web do concello. A puntuación virá determinada polas seguintes probas: exame tipo test e exame práctico, que se realizarán o mesmo día. a) Exame tipo test. Puntuación máxima 5 puntos. Consistirá nunha proba escrita, que será determinada polo Tribunal cualificador. Constará dun cuestionario de 20 preguntas, sobre o temario do anexo II, con catro opcións de resposta, nun prazo máximo de 45 minutos. Cada resposta correcta sumará 0, 25 puntos e cada resposta incorrecta restará 0,125 puntos. As non contestadas no contarán. Engadiranse, a estas 20 preguntas, 4 de reserva, para o caso de que existise algún erro e fose preciso anular algunha das 20. Nesta fase a puntación máxima é de 5 puntos, tendo carácter eliminatorio polo que como mínimo deberase acadar unha puntuación mínima de 2,5 puntos. A persoa aspirante que non acade o mínimo de puntuación quedará excluído do proceso selectivo e da bolsa de emprego. Unha vez cualificada polo Tribunal a primeira proba, procederase á publicación no Taboleiro de Edictos da Casa do Concello, sa sede na que desenvolva o exame e na páxina web municipal do anuncio de resultados obtidos na mesma. E convorase os que superen a dita proba para a realización da proba práctica no mesmo día que se desenvolva esta. b) Exame práctico. Puntuación máxima de 10 puntos. Consistirá no desenvolvemento, nun período máximo de 60 minutos, dun suposto práctico que formulará o Tribunal sobre as materias recollidas no temario do anexo II e sobre as funcións a desempeñar no posto de traballo. O tribunal valorará neste exercizo a formación xeral, os coñecementos específicos sobre a materia, a claridade e a orde das ideas e capacidade de síntese. Tras o remate do tempo da exposición escrita, o tribunal poderá determinar a lectura individualizada do exercizo, podendo requirir ao aspirante aclaracións explicativas ao respecto da exposición escrita. c) Coñecemento da lingua galega: En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos en lingua galega (CELGA 4 ou equivalente) terán que realizar unha proba de galego A proba determinaraa o Tribunal, será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA 4) correspondente. Os aspirantes que non acrediten a posesión do CELGA 4 ou equivalente e non superen a proba de galego non superarán o proceso selectivo e non formarán parte da lista de aspirantes. A proba de lingua galega desenvolverase na mesma xornada que o resto de exercicios, en último lugar. A cualificación final será a suma dos puntos obtidos en cada un dos apartados expostos na base anterior. No caso de empate, atenderase á maior puntuación na fase da proba práctica, e de persistir o empate esta resolverase en sorteo público. Concluída a cualificación final do proceso selectivo, o tribunal publicará no Taboleiro de Edictos do Concello e no taboleiro de anuncios da sede electrónica do Concello o nome dos aspirantes por orde de puntuación final. A constitución da bolsa de emprego non crea dereito algún a favor da persoa candidata proposta, salvo a do seu chamamento pola orde establecida en función da puntuación obtida no proceso selectivo. No caso de que a persoa candidata proposta incorra nalgunha das causas que impidan a súa contratación, segundo o disposto na base terceira desta convocatoria, non poderá ser contratada, chamándose o seguinte aspirante na Bolsa de Emprego. A. Chamantento das persoas integrantes da bolsa. O chamamento realizarase vía telefónica. A comunicación efectuarase mediante un máximo de dúas chamadas por aspirante realizadas en horario de 8 a 15 horas, mediando entre elas un mínimo de 3 horas, salvo nos casos excepcionais e dubidádemete xustificados, nos que por necesidades urxentes do servicio se requira a contratación inmediata da persoa e se teña que prescindir por tanto do cumprimento do horario mencionado. En calquera caso, de non ser posible a comunicación ou non ter contestado a mesma no prazo dun día hábil dende a recepción da comunicación, pasarase ó seguinte aspirante. No expediente administrativo correspondente deberá constar a dilixencia na que reflexe a data, horas de chamadas telefónicas, así como a resposta que se recibise. Para a correcta localización das persoas candidatas, os integrantes da Bolsa están obrigados a comunicar por escrito calquera variación do número de telefono sinalado, do contrario quedarán como ilocalizables y por tanto excluídos. Unha vez feita a proposta de nomeamento, o/a alcalde/sa mediante resolución nomeará ao aspirante proposto/a. Esta resolución será obxecto de publicación no taboleiro de edictos do Concello e no taboleiro de anuncios da sede electrónica do Concello. O/a aspirante proposto/a, achegará no prazo de dous (2) días hábiles, contados a partir da publicación da lista de aprobados no taboleiro de edictos, os documentos seguintes: 1. Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto.2. Declaración xurada de non ter sido separado/a mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial.3. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ao emprego público.4. Declaración xurada de non atoparse incurso/a en ningunha causa de incapacidade e imcompatiblidade de conformidade coa lexislación vixente e referido ao momento da súa toma de posesión 5. Fotocopia da cartilla da Seguridade Social (no caso de estar afiliado/a). Os aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. De non presentarse a documentación no prazo indicado ou no caso de deducirse da documentación que a persoa candidata seleccionada non reúne os requisitos esixidos, a persoa aspirante non poderá ser contratada; sen prexuízo das responsabilidades que puidese incorrer por falsidade na súa solicitude de participación. Neste suposto o/a alcalde/sa, nomeará ao seguinte aspirante aprobado por orde de puntuación. Este nomeamento será publicado do mesmo xeito e concédeselle á nova persoa candidata o prazo previsto no apartado anterior para presentar a documentación que nel se esixe. B.-Renuncia. Considéranse causas xustificadas de renuncia a oferta de traballo as seguintes circunstancias, as cales deben estar acreditadas: -As contratacións noutra empresa ou administración. -Alta en réxime de autónomos. -Estar en situación de incapacidade temporal derivada dunha enfermidade, accidente de traballo ou baixa maternal, con comunicación da baixa. -Falecemento de familiar ata segundo grao de consanguinidade ou afinidade. -Estar realizando cursos homologados na Administración Publica ou outros organismos con certificación oficial. Estas situacións non darán lugar ó desprazamento ou a baixa na bolsa de emprego, respectándose por tanto o orde da persoa aspirante cando se produza a próxima necesidade de persoal. Nestes casos será necesario aportar o correspondente xustificante nun prazo non superior a cinco días hábiles dende que se produce o chamamento telefónico e quedarán en situación de suspensión de chamada ata que acrediten as causas alegadas. A non remisión do documento que acredite a xustificación de ditas causas, da lugar o desprazamento ó ultimo lugar da bolsa construída. No caso de que finalice o motivo da causa alegada, deberá comunicalo por escrito inescusablemente, pois, do contrario non será chamado para seguintes ofertas de traballo, que por orde de prelación lle corresponda. Cando a unha persoa se lle comunica a oferta de traballo e rexeita a mesma inxustificadamente, non contesta ou está ilocalizable, pasará o final da lista. Poderá así mesmo o interesado manifestar expresamente a súa vontade de ser excluído da mesma. En tanto no se formalice o contrato e non se incorpore ao posto de traballo, a persoa seleccionanda non terá dereito a prestación económica algunha. C.-Exclusión. Considerase causa de exclusión e por tanto baixa na bolsa cando o Concello tras efectuar un terceiro chamamento para as distintas ordes de traballo, o aspirante as rexeite inxustificadamente, se absteña de contestar ou se manteña ilocalizable. O contratado quedará suxeito ó réxime de incompatibilidades do sector público conforme a normativa vixente. SOLICITA tomar parte no proceso de selección convocado polo Concello de Cerceda para a contratación laboral temporal por obra ou servizo determinado, dun/ha técnico/a de oficina de turismo do Concello de Cerceda declarando que reúne os requisitos sinalados na base terceira da presente convocatoria, que declara coñecer. DECLARA que acepta as bases e cumpre os requisitos esixidos no apartado 3 das mesmas. E ACHEGA a seguinte documentación: 1. Copia do D. N. I.2. Copia da titulación esixida no apartado 3.3. Copia do certificado que acredite o coñecemento da lingua galega (CELGA 4) 4. Xustificante de ter aboados os dereitos de exame.5. As persoas discapacitadas deberán facelo constar nas súas instancias sinalando se precisan adaptación das probas. A condición de persoa con discapacidade acreditarase coa certificación correspondente expedida polo órgano competente. …………………………., …………. de ……………………………. de 2019 SR. ALCALDE/SA- PRESIDENTE/A DO CONCELLO DE CERCEDA (A CORUÑA)” 1. A Constitución española de 1978. Dereitos e deberes.2. A Lei 7/1985, de 7/1985, de 2 de abril, de Bases de Réxime Local 3. O Concello de Cerceda: Historia.4. O Concello de Cerceda: Ámbito xeográfico.5. O Concello de Cerceda: Patrimonio inmaterial, festas, tradicións e gastronomía.6. O Concello de Cerceda: Ámbito xeográfico, patrimonio inmaterial, festas e tradicións. Organización administrativa.7. O Concello de Cerceda: Patrimonio histórico, artístico, natural e cultural. BIC’s.8. O Concello de Cerceda: Oferta hosteleira. Aloxamento e restaución.9. A Comarca de Ordes: Principais atractivos turísticos.10. Normativa sobre a clasificación e ordenación de establecementos hosteleiros na Comunidade Autónoma de Galicia.11. A provincia de Coruña. Principais destinos e productos turísticos.12. A Comunidade Autónoma de Galicia. Principais destinos e productos turísticos.13. A gastronomía galega: evolución e tendencias actuais. Tradicións culinarias. Principais produtos e elaboración por zonas.14. Creación e desenvolvemento de productos turísticos locais. Os diferentes tipos de produtos turísticos locais. Públicos obxectivos para este tipo de produtos. Definición e desenvolvemento de produtos turísticos locais. Ciclo de vida dun produto turístico. Viabilidade de produtos turísticos.15. A información turística. Planificación e xestión dunha oficina de información turística. A difusión da información. Xestión dunha web de información turística. A información turística nas redes sociais.16. O turismo e a súa incidencia no desenvolvemento socioeconómico do territorio.17. Progración de itinerarios turísticos. Identificación e análise comparativa das fontes de información turística máis relevantes para a confección de itinerarios.18. Planificación e organización de eventos e espectáculos para a promoción turística. Adaptación aos distintos colectivos.19. A Lei 7/2011, de Turismo de Galicia.20. O Decreto 73/2015, de 7 de maio, pola que se regula a profesión de guía de turismo de Galicia. A Alcaldesa en funcións Asdo. Cristina Capelán Cancelo